stanford-oval/wikipedia huggingface dataset:
Time Out
הערות שוליים

1 2 3 4  Lucia Moses, האם טוני אליוט של טיים אאוט יכול לעמוד בסערה? מייסד המגזינים האיקוניים מוותר על השליטה כדי לשמור על חלומו בחיים, באתר Adweek, ‏16 ביוני 2015
↑  ריינולדס, ג'ון, לעבור מעבר לגבולות העיר שלה, באתר Adweek, ‏6 בדצמבר 2007
↑  פירס מרצ'בנק – ביוגרפיה., באתר www.pearcemarchbank.com ., ‏2 במאי 2018.
1 2 3  קתרין נילאן., "מוציאים לאור רשמיים של קרלטון, ווילי וטיים אאוט לאולימפיאדת לונדון", באתר the bookseller, ‏17 במרץ 2010
↑  Robert Budden, "טיים אאוט נוטש את מחיר הכיסוי שלו"., באתר economic times., ‏16 ביוני 2015.
↑  חוסיין, נור זניב., "פסק זמן לגייס 90 מיליון פאונד ברישום בלונדון" ., באתר רויטרס., ‏23 בספטמבר 2016
↑  "טיים אאוט משיג רווחי הון כמגזין חינמי"., באתר campaign, ‏16 ביוני 2015.
↑  לשכת הביקורת של תפוצה (ABC) היא ארגון ללא מטרות רווח בבעלות ומפותחת על ידי תעשיית המדיה. ABC מספקת סטנדרטים מוסכמים בתעשייה למדידת מותגי מדיה של פרסומים מודפסים, ערוצים דיגיטליים ואירועים. החברה גם מאמתת נתונים, תהליכים ושיטות עבודה טובות לפי תקנים אלה ואחרים המוסכמים בתעשייה (כגון אלה שנקבעו על ידי JICWEBS). מידע נוסף בוויקיפדיה האנגלית.
↑  "פסק זמן פנוי מגיע ליעד תפוצה של שלושה חודשים בחודש הראשון" ., באתר mediaweek.co.uk, ‏3 בדצמבר 2012.
↑  מארק סוויני., "טיים אאוט יוצא בחינם, המהדורה הלונדונית של מגזין רשימות להורדת מחיר השער"., באתר the guardian, ‏16 ביוני 2015 .
1 2 3  Caysey Welton, "פסק זמן ניו יורק הופכת לשבועון חינם (בעיקר)"., באתר polio, ‏16 ביוני 2015.
↑  "איפה למצוא פסק זמן ניו יורק" ., באתר טיים אאוט ניו יורק., ‏11 בינואר 2019 .
↑  טוביט, שרלוט, "קורונה: מגזינים חינמיים פסק זמן וסטייליסט עוברים לדיגיטל בלבד כשהקוראים נשארים בבית" ., באתר Gazette, ‏21 באפריל 2020.
↑  "סוף עידן של Time Out כפי שהוא מפסיק את המהדורה המודפסת של לונדון לאחר 54 שנים" ., באתר גרדיאן., ‏13 באפריל 2022.
↑  מאהר, ברון, "טיים אאוט לונדון מגיע ל'סוף טבעי ושמח' בדפוס" ., באתר Gazette, ‏22 ביוני 2022.
↑  "שוק טיים אאוט בוסטון פתוח!" ., באתר "טיים אאוט ניו יורק"., ‏14 ביולי 2019 .
| --- | --- |
בקרת זהויות :  MusicBrainz: e8fdab05-6fbf-49ce-84e1-5312cb9b55b4 
טיים אאוט לונדון גיליון ראשון, 1968
שוק טיים אאוט בברוקלין
The Sound of Madness

The Sound of Madness הוא אלבום האולפן השלישי של להקת הרוק שיינדאון. האלבום יצא לאור ב-24 ביוני 2008. זה האלבום הראשון שבו משתתפים אריק בס וזק מאיירס, והאלבום היחיד בו השתתף ניק פרי, ושבו כללה הלהקה חמישה חברים.
שירי האלבום חוקרים מגוון רחב של נושאים, בניגוד לאלבומיהם הקודמים; השיר "Devour" נכנס לתחום הפוליטי, בעוד "What a Shame" מספר את סיפור מותו של דודו של הסולן ברנט סמית, שנפטר במהלך הקלטת האלבום, וכיצד סמית ובת דודו, המתאבקת אוליביה סמית, מתמודדים עם האובדן. השיר "If You Only Knew" מספר על ארוסתו דאז ועל בנו שזה אך נולד, ומהווה את שיר האהבה הראשון של הלהקה.
לקראת שחרור האלבום השתתפה הלהקה במספר פסטיבלים.
אלבום זה הוא המצליח ביותר של שיינדאון, ויצא ממנו סינגל שזכה במספר תוארי תקליט פלטינה (השיר "Second Chance"), שיר שזכה בתקליט פלטינה אחד (השיר "If You Only Knew") וכל יתר הסינגלים מתוכו זכו בתואר תקליטי זהב. האלבום עצמו הוכרז בשנת 2016 על ידי איגוד תעשיית ההקלטות האמריקאי כאלבום פלטינה כפול לאחר שנמכרו יותר משני מיליון עותקים ממנו.
כתיבה והקלטה

העבודה על אלבום האולפן השלישי החלה בתחילת 2007. חברת ההקלטות ביקשה שהאלבום יהיה מוכן תוך חצי שנה, אך סמית סירב באומרו שלא אהב את התוצאה של עבודה תחת מגבלות זמן, כפי שהיה באלבום הקודם. סמית ביקש לקחת את הזמן ביצירת האלבום הנוכחי. חברת התקליטים הסכימה לבקשה ונתנה לסמית שנה וחצי להפקת האלבום. אחת הסיבות לזמן ההפקה הארוך הייתה בעיות פנימיות בין חברי הלהקה. סמית פיטר את ג'סין טוד ואת בראד סטיוארט מהלהקה, את סטיוארט בגלל חילוקי דעות לגבי הכיוון שאליו צריכה הלהקה ללכת ותחושה שסטיוארט אינו מרוצה ואינו מחויב ללהקה, ואת טוד בגלל ויכוח גדול בין השניים ובעיות אישיות שגרמו לבעיות בלהקה. מי שהיה גיטריסט ההופעות של הלהקה באותו זמן, זק מאיירס, ציין שגם סמית וגם טוד עברו אז תקופה משמעותית של שימוש לרעה בסמים ובאלכוהול שגרמו לחיכוכים רבים בין השניים. בתקופה הזו הייתה הלהקה על סף פירוק, אך פיטוריו של טוד, במקביל לגמילה של סמית מסמים הצליחה להפסיק את החיכוכים הפנימיים בלהקה, והלהקה הצליחה להתקדם הלאה.
הגיע הזמן להתעלות מעלה, מילולית לעלות מעל ומעבר לכל מה שבני אדם חשבו שהם מסוגלים להקליט. אנחנו רוצים ליצור אלבום רוק כבד ענק שמסוגל מצד אחד לחצות גבולות ומצד שני מכיל חומר כבד בטירוף, יותר מכל מה שהלהקה הזו ניסתה לעשות אי פעם, ולראות אם אנחנו מסוגלים לזה.
סמית, על קטעי הדמו שהוקלטו במהלך יצירת האלבום
סמית בילה את רוב שנת 2007 בכתיבת חומרים חדשים לאלבום השלישי ללא יתר חברי הלהקה. העבודה הייתה פוריה, וסמית כתב יותר מ-60 שירים לאורך התקופה, למרות הדאגה מהיעדרם של גיטריסט ובסיסט. סמית גייס כמה נגני אולפן להקלטות. דייב באסט ניגן את רוב קטעי הגיטרה באלבום, טים פירס תרם קטעי גיטרה נוספים, וכריס צ'ייני את קטעי הבס. הדמואים נשלחו מחברת התקליטים למפיק רוב קוואלו שלאחר ששמע אותם הודיע לסמית שהוא מעוניין להפיק את האלבום.
שחרור וקידום מכירות

האלבום שוחרר ב-24 ביוני 2008. הסינגל הראשון מתוכו, "Devour" שוחרר ב-6 במאי והיה לסינגל השני של הלהקה שהגיע למקום הראשון במצעד הרוק הפעיל של מגזין הבילבורד. על מנת לצאת למסע הופעות שיתמוך בשחרור האלבום הרכיב סמית הרכב נגנים חדש שכלל את ניק פרי מלהקת סילברטייד כגיטריסט מוביל, אריק בס כבסיסט, זק מאיירס שהשתתף עד אז בהופעות הלהקה כגיטריסט ההופעות שלה, ולא כחבר מן המניין, שודרג לגיטריסט הקצב הקבוע של הלהקה. פרי השתתף במספר קטן יחסית של הופעות במהלך 2008, ועזב במטרה להתחיל בקריירת סולו, מהלך שסמית לא התנגד לו מאחר שסבר שהלהקה פועלת טוב יותר כרביעייה, מה שהפך את מאיירס לגיטריסט הראשי.
לאחר שחרור של מספר סינגלים מוצלחים ומסע הופעות רחב הפך האלבום לנמכר ביותר של הלהקה, וצעד במצעד הבילבורד 200 במשך 120 שבועות רצופים. בנוסף קיבל האלבום מעמד של אלבום פלטינה כפול מאיגוד תעשיית ההקלטות האמריקאי, המעיד על מכירת שני מיליון עותקים לפחות. מהאלבום שוחררו שישה סינגלים: "Devour", ‏"Second Chance", ‏"Sound of Madness", ‏"If You Only Knew", ‏"The Crow & the Butterfly" ו-"Diamond Eyes (Boom-Lay Boom-Lay Boom)" שכולם הגיעו לראש מצעד הרוק של הבילבורד. הסינגל "Second Chance" הצליח במיוחד כשהגיע לעשירייה הראשונה במצעד הסינגלים הבילבורד הוט 100, עד למקום ה-7, וקיבל מעמד של פלטינה משולשת, מה שהעיד על מכירת למעלה מ-3 מיליון עותקים ממנו.
הלהקה, בהרכבה החדש, המשיכה במסע ההופעות שלה, ובילתה שנתיים בהופעות חיות ברחבי העולם, בין השאר מסע הופעות אירופאי עם להקת דיסטרבד ב-2008, מסע ההופעות "Stimulate This!" עם הלהקות סטיינד, שבל (Chevelle), היילסטורם ו-Lo-Pro, ופסטיבל "Download" הבריטי, כולם ב-2009. מסע ההופעות המשיך לתוך שנת 2010 וכלל הופעות כלהקה המובילה בסיבוב ה-"Carnival of Madness" שבו הופיעה הלהקה מול אצטדיונים גדולים יותר שכללו כ-10,000 צופים. הלהקה המשיכה לסיבוב "Anything and Everything Tour" שבו ניגנה גרסאות אקוסטיות של שיריה מול קהל קטן יותר, ולאחר מכן שאלות ותשובות בשיתוף הקהל. במאי 2011 יצא ה-DVD ‏"Somewhere in the Stratosphere" שמתעד הופעות משני סיבובי ההופעות הללו.
קבלה וביקורות

| דירוגים מקצועיים> ציוני ביקורות.מקור | דירוגים מקצועיים> ציוני ביקורות.ציון |
| --- | --- |
About.com: 
AllMusic: 
Alternative Addiction: 
IGN: 7.3/10
Melodic: 
Sputnikmusic: 
האלבום קיבל ביקורות חיוביות בעיקרן. טים גריסון מהאתר About.com כתב שלמרות שהחוזקה של שיינדאון היא עדיין רוק כבד, ניכר מהאלבום החדש שחברי הלהקה מעוניינים מאוד למצוא טריטוריות אודיטוריות אחרות כדי לבטא את עצמם בצורה טובה יותר. הוא התייחס ל-"Devour" ולשיר הנושא של האלבום כאל שני השירים ה"מפוצצים" ביותר באלבום. גם "Alternative Addiction" ציינו שמדובר באלבום הטוב ביותר של הלהקה, ואחד האלבומים הטובים ביותר של שנת 2008. אד תומפסון מ-IGN כתב ביקורת חיובית, וציין שאמנם אין באלבום שום דבר חדשני או פורץ דרך, אבל גם אין בו אף לא רצועה חלשה אחת. סטפן תומאס ארלוויין מהאתר "AllMusic" נתן לאלבום ביקורת מעורבת, כשכתב ששיינדאון נותנת כאן את מה שהורגלנו לקבל ממנה, רוק אקטיבי מודרני שמגלם בתוכו את רוח צלילי הפוסט-גראנג' במילניום החדש, בלי להציע שום דבר שייזכר, לטוב או לרע.
משתתפים

ברנט סמית - שירה
זק מאיירס - גיטרת קצב
ניק פרי - גיטריסט מוביל
אריק בס - בס
ברי קרץ' - תופים
כריס צ'ייני - בס
טים פירס - גיטרת קצב
דייב באסט – גיטרת קצב
בובי האף - גיטרת קצב וקלידים בשיר "Breaking Inside"
דייל אוליבר – גיטרה בשיר "Breaking Inside"
רוב קוואלו – גיטרת קצב ופסנתר בשיר "Call Me"
דייוויד קמפבל – עיבוד תזמורתי ועיבוד מיתרים
ג'יימי מוהברכ - קלידים
לזי הייל - קולות רקע בגרסה הדלוקס המחודשת מ-2010 של "Breaking Inside"
לפי האתר AllMusic
רוב קוואלו - מפיק
דאג מק'קין - מהנדס
לארס פוקס - מהנדס Pro Tools(אנ')
קית ארמסטרונג - עוזר מהנדס
ניק קרפן - עוזר מהנדס
כריס לורד-אלגה - מיקסינג
טד ג'נסן - מאסטרינג באולפני סטרלינג סאונד בניו יורק
מיקומי שיא

|   ‏‏‏  מצעדים ודירוגים (2008–2009)> מדינה |   ‏‏‏  מצעדים ודירוגים (2008–2009)> מצעד |   ‏‏‏  מצעדים ודירוגים (2008–2009)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 70 |
|  ארצות הברית | בילבורד 200 | 8 |
|  ארצות הברית | US Top Rock Albums (Billboard) | 3 |
|  הממלכה המאוחדת | מצעד האלבומים הבריטי | 143 |
|  הממלכה המאוחדת | UK Rock & Metal Albums (OCC) | 8 |
|  יפן | אוריקון | 187 |
|  קנדה | מצעד האלבומים הקנדי | 19 |
|   ‏‏‏  מצעדי סוף שנה (2008)> מדינה |   ‏‏‏  מצעדי סוף שנה (2008)> מצעד |   ‏‏‏  מצעדי סוף שנה (2008)> מיקום שיא |
| --- | --- | --- |
|  ארצות הברית | בילבורד 200 | 184 |
|   ‏‏‏  מצעדי סוף שנה (2009)> מדינה |   ‏‏‏  מצעדי סוף שנה (2009)> מצעד |   ‏‏‏  מצעדי סוף שנה (2009)> מיקום שיא |
| --- | --- | --- |
|  ארצות הברית | בילבורד 200 | 53 |
|  ארצות הברית | US Top Rock Albums (Billboard) | 18 |
|   ‏‏‏  מצעדי סוף שנה (2010)> מדינה |   ‏‏‏  מצעדי סוף שנה (2010)> מצעד |   ‏‏‏  מצעדי סוף שנה (2010)> מיקום שיא |
| --- | --- | --- |
|  ארצות הברית | בילבורד 200 | 104 |
|  ארצות הברית | US Top Rock Albums (Billboard) | 27 |
|   ‏‏‏  מצעדי סוף שנה (2011)> מדינה |   ‏‏‏  מצעדי סוף שנה (2011)> מצעד |   ‏‏‏  מצעדי סוף שנה (2011)> מיקום שיא |
| --- | --- | --- |
|  ארצות הברית | בילבורד 200 | לא דורג |
|  ארצות הברית | US Top Rock Albums (Billboard) | 63 |
מכירות

בארצות הברית זכה האלבום למעמד של אלבום פלטינה כפול, לאחר שנמכרו ממנו למעלה מ-2 מיליון עותקים.
בקנדה קיבל האלבום מעמד של אלבום פלטינה לאחר שנמכרו ממנו למעלה מ-80 אלף עותקים.
בבריטניה זכה האלבום למעמד של אלבום זהב לאחר שנמכרו ממנו למעלה מ-100 אלף עותקים.
אחי ברנדט

| --- | --- |

אחי ברנדט, 2009
 לידה:  1938 (בן 86 בערך) גבעת ברנר, פלשתינה (א"י) 
 ענף מדעי:  מתמטיקה, אנליזה נומרית 
 מקום לימודים:  מכון ויצמן למדע 
 מנחה לדוקטורט:  יוסף גיליס 
 מוסדות:  מכון קורנט למדעים מתמטיים 
 תלמידי דוקטורט:  Ilya Safro, Antonio Lanza, זיו סופרמן, Yaacov Intrator, Vladimir Mikulinsky, Meirav Galun, Yongning Zhu, Oren Eliezer Livne, Sharon Alpert, Ira Livshits, Jonathan Dym, Radel Ben-Av, עירד יבנה, Shlomo Ta'asan, דורית רון, Joseph Greenwald, Dan Ophir, Dov Bai, David Sidilkover, Nathan Dinar, Dan Kushnir 
 פרסים והוקרה:  עמית החברה למתמטיקה תעשייתית ושימושית (2009) 
 
אחי ברנדט (נולד ב-1938) הוא מתמטיקאי ישראלי, פרופסור במחלקה למדעי המחשב ולמתמטיקה שימושית במכון ויצמן ובאוניברסיטת קליפורניה בלוס אנג'לס. נודע בזכות תרומותיו החלוציות לשיטות "רב-סריג" לפתרון נומרי למשוואות דיפרנציאליות.
ביוגרפיה

ברנדט נולד ב-1938 בגבעת ברנר. לאחר השירות הצבאי החל ללמוד באוניברסיטה העברית, שם קיבל תואר שני ב-1963. סיים דוקטורט במכון ויצמן בשנת 1965. המשיך ללימודי פוסט דוקטורט באוניברסיטת ניו יורק.
בשנת 1968 החל ללמד במכון ויצמן, שם מונה עם הזמן לפרופסור. היה מדען אורח במעבדת IBM, במעבדת NASA, באוניברסיטת סטנפורד וב-Colorado State University. זוכה בפרס לנדאו ב-1978 ופרס רוטשילד ב-1990.
ברנדט משמש כמדען הראשי של חברת "videosurf", המפתחת מנוע חיפוש לסרטי וידאו באינטרנט.
אזור ורניקה

| --- | --- |
  לחצו כדי להקטין חזרה   לחצו להגדלה    אזור ברוקה ואזור ורניקה במוח 
 שיוך:  region of cerebral cortex 
 על שם:  קרל ורניקה
 מזהים
 מזהה נרולוקס:  nlx_144087 
 מזהה נרוניימס:  1233 
 FMA:  242178 
 קוד MeSH:  A08.186.211.200.885.287.500.670.837 
 מזהה MeSH:  D065813 
 מערכת השפה הרפואית המאוחדת:  C0043120 
 
אזור ורניקה (Wernicke's area) הוא אזור בקליפת המוח, שנמצא בחלקו האחורי של אזור ברודמן 22 באונה הרקתית. הוא ממוקם בהמיספרה הדומיננטית - המתמחה בתפקודים הקשורים לשפה (בדרך כלל שמאל).
האזור קרוי על שם קרל ורניקה (Wernicke), נוירולוג ופסיכיאטר גרמני שגילה בשנת 1874 כי פגיעה באזור זה מובילה לאפזיה רצפטיבית (אמילות שוטפת), הכוללת פגיעה ביכולת להבין שפה מדוברת, ודיבור מבולבל, הנשמע כדיבור שוטף אך לעיתים חסר פשר, כולל קפיצות מנושא לנושא, שימוש במילים מתחום אחר שאינו זה שבו עוסקת השיחה, בחלקי משפט ואפילו במילים מומצאות.
תפקוד

אזור ורניקה מעורב בתפיסה של דיבור והוא קשור ליכולת להבין מילים. בהמיספרה השנייה הוא קשור ליכולת להבין ולבטא את הפרוזודיה של השפה.
אזור ורניקה מכיל זכרונות של צלילי מילים. זיכרונות אלו מסייעים לזיהוי המילים שהאדם שומע.
אזור ורניקה מקושר לאזור השמיעה הראשוני בקליפת המוח, המעיד על התפקיד של האזור בהבנת שפה מדוברת.
זאת משום שהבנת המילים המדוברות קשורה להעברה של המידע מאזורי העיבוד השמיעתי הראשוני בשני צדי המוח לאזור ורניקה.
אזור ורניקה מחובר לאזור ברוקה באמצעות סיבים קשתיים (arcuate fasciculus); ולחלק בקליפת הראייה שעל יד Angular gyrus.
בהליך הקריאה, מידע כתוב נקלט ברשתית של העין. לאחר מכן הוא מעובד במרכז הראייה הראשוני בקליפת המוח ומפורש באזור ורניקה. דבר זה מאפשר להפיק משמעות מהטקסט ולפתח מיומנות של הבנת הנקרא.
פגיעה באזור ורניקה

פגיעה באזור ורניקה גורמת לחרשות מילים ואפזיה רצפטיבית (אימלות שוטפת) - בחירת מילות תוכן לא מתאימות, אך מבנה המשפט ומילות התפקוד כמו מילות יחס ומילות שאלה נותרות כשהיו. זהו מצב בו האדם אינו מסוגל להבין דיבור, בעוד שיכולת ההפקה של שטף ורצף הדיבור לכאורה לא נפגעת. בבדיקה מעמיקה יותר מתברר שמילות התוכן חסרות משמעות או אינן מתאימות לשיחה..
ראו גם

אזור ברוקה
קליפת המוח
אפזיה רצפטיבית (אימלות שוטפת, נקראת גם אפזיית וֶרניקֶה, ראו הסבר קצר לעיל)
הערות שוליים

↑  (באנגלית) על ההבדלים בין אפזיית ברוקה לאפזיית ורניקה, כולל סרטים המציגים את לקויות אלו. חומרי המעבדה לחקר הדדיות הקלט החושי ISLE, של מכללת הנובר במדינת אינדיאנה שבארצות הברית. (אתר הלימודים האקדמיים המקוון SAGE)
1 2 3  Neil R. Carlson, (2013). Physiology of Behavior. Boston: Pearson.
1 2  נופר ישי-קרין, (2006). לקות שפתית (SLI) והקשר שלה להפרעת קשב (ADHD), דיסלקסיה ומוטוריקה (DCD). מתוך אתר פסיכולוגיה עברית.
אזור התעשייה שער הירדן

|  מידע |
| --- | --- |
 עיר:  מועצה אזורית עמק המעיינות
 מדינה:  ישראל ישראל ירדן ירדן
 תאריך ייסוד:  2001
 שטח:  1,000 אלף דונם
 קואורדינטות:  32°24′49″N 35°34′08″E﻿ / ﻿32.413739°N 35.568877°E﻿ / 32.413739; 35.568877
  (למפת עמק בית שאן מוגדלת) אזור התעשייה שער הירדן(למפת עמק בית שאן רגילה) אזור התעשייה שער הירדן(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אזור התעשייה שער הירדן(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אזור התעשייה שער הירדן he
 
אזור התעשייה שער הירדן (באנגלית: Jordan Gateway Free Zone Industrial Park) הוא פרויקט המשותף לישראל ולירדן, להקמת אזור תעשייה משותף לשתי המדינות, משני צדי נהר הירדן, סמוך לקיבוץ טירת צבי. צדו הישראלי של הפרויקט נמצא בשטח המועצה אזורית עמק המעיינות.
תיאור הפרויקט

מטרת הפרויקט, היא להקים אזור תעשייה משותף, שבצדו הירדני יוקמו מפעלים ישראליים וירדניים, בעוד שצדו הישראלי יהווה עורף לוגיסטי ובסיס להעברת הסחורות לנמלי ישראל. בין הצדדים הוקם גשר למעבר סחורות והולכי רגל, ללא אפשרות יציאה אל המדינה השכנה. הקמת הגשר הסתיימה בשנת 2019. הקמת אזור התעשייה נועדה להעמיק את הקשרים הכלכליים והמסחריים בין ירדן לישראל ובהתאם לזאת את שיתופי הפעולה והיציבות באזור. כמו כן, אזור התעשייה עשוי להרחיב את אפשרויות התעסוקה עבור תושבי האזור – בישראל ובירדן – ויתרום לחיזוק ופיתוח האזור. אזור התעשייה מבוסס על עיקרון של סחר חופשי בין המדינות וארצות הברית, כאשר במסגרתו ניתן פטור ממכס למוצרים המיוצאים באזור התעשייה ומיועדים לייצוא לארצות הברית. זאת לאחר שממשלת ארצות הברית הסכימה להחיל על האזור את הסכמי הסחר עם ישראל.
היסטוריה

הרעיון לפרויקט עלה לראשונה בהמשך להסכם השלום בין המדינות משנת 1994. איש העסקים ג'וזף ספרא עמד בראש קבוצת משקיעים שהקימה חברה לצורך מימוש הפרויקט. הקבוצה כללה את חברת פ.י.ב.י. בית השקעות שהייתה אז בבעלות משפחת ספרא והחזיקה 40% מהפרויקט, יזם הנדל"ן אברהם אדמוב שהחזיק 25% מהפרויקט ואיש העסקים בני שטיינמץ שהחזיק 10%. מהצד הירדני 25% הוחזקו בידי משפחת דג'אני, ממשפחות ההון והאצולה הפלסטינית של ירושלים ואחר כך ירדן. למנכ"ל החברה מונה גיל דקל.
באוגוסט 1999 עבדאללה השני, מלך ירדן נתן את אישרו לפרויקט, לאחר שנפגש עם היזמים בתיווכו של השר לשיתוף פעולה אזורי שמעון פרס. אולם במקביל הביעו פעילי איכות הסביבה, בראשם החברה להגנת הטבע התנגדות לתוכנית, עקב החשש מהפגיעה בנהר הירדן, בהרס השטחים הפתוחים וערכי הטבע במקום. להתנגדות הצטרף גם ארגון ידידי כדור הארץ, והשרה לאיכות הסביבה דליה איציק. עקב ההתנגדויות הוחלט, בינואר 2000, שבצדו הישראלי יורחק אזור התעשייה מנהר הירדן ושטחו יצומצם. זאת בעקבות פשרה שהציעה דליה איציק.
בפברואר 2000 אישרה להפקדה הוועדה המחוזית לתכנון ולבנייה צפון את תוכנית אזור התעשייה. באותה עת תוכנן בצד הירדני אזור תעשייה בשטח 1,500 דונם. ובצד הישראלי תוכנן מעבר גבול ומסוף מטענים בשטח של כ-200 דונם. ביולי 2001 המועצה הארצית לתכנון ולבנייה דחתה את ההתנגדויות להקמת הפרויקט, והמליצה על מתן תוקף לתוכניות. ביוני 2001 הודיע הבנק העולמי כי ישקיע סכום של 36 מיליון דולר בפרויקט. בקיץ 2001 אושרה הקמת גשר שיחבר בין חלקי פרויקט מעל נהר הירדן. בנוסף אושר תקציב לסלילת כבישי גישה מצדו הישראלי של הפרויקט. באותה עת בצד הירדני של הפרויקט כבר הושלמו רוב עבודות התשתית. בספטמבר 2001 הודיעה חברת פיבי השקעות כי השכירה 20 אלף מ"ר בפרויקט, תמורת 5 דולרים למ"ר; שהשטח הושכר לכמה מפעלים גדולים והאכלוס צפוי בינואר 2002.
בשנת 2003 הפרויקט נקלע לקשיים עקב ההרעה במצב הביטחוני באזור בעקבות האינתיפאדה השנייה, וההאטה הכלכלית באותה עת. חברת פיבי השקעות מכרה את חלקה בפרויקט לאיש העסקים ברוך רפפורט, אך הפרויקט הוקפא.
בנובמבר 2015 פרסם המשרד לשיתוף פעולה אזורי מכרז להקמת הגשר בין שני חלקי הפרויקט. בשלב זה שטח התוכנית צומצם לכ-700 דונם בצד הירדני וכ-245 דונם בצד הישראלי שישמש כבסיס להעברת הסחורות הירדניות לנמלי ישראל לייצוא. במכרז להקמת הגשר זכתה קבוצת מנרב, שהקימה אותו בשנים 2017–2019. הוא נחנך בפברואר 2019, בטקס בהשתתפות השר לשיתוף פעולה אזורי צחי הנגבי.
במאי 2022, לאחר הקפאה של שנים רבות בקידום הפרויקט, אישרה ממשלת ישראל לקדם אותו שוב. ביולי 2022 נפגש ראש הממשלה יאיר לפיד עם מלך ירדן עבדאללה השני בעמאן. בפגישה סוכם על האצת פרויקטים משותפים שונים, בהם קידום פרויקט שער הירדן, ארבעה ימים אחר כך אישרה הממשלה תקציב של עשרה מיליון שקלים להשלמת עבודות התשתית.
אהרן סלע

| --- | --- |

אהרן סלע ביולי 1972
 לידה:  1918 יפו, ארץ ישראל
 פטירה:  23 בספטמבר 1972 (בגיל 54 בערך) ט"ו בתשרי תשל"ג ישראל ישראל
 מדינה:  ישראל 
 השתייכות:   ההגנה   משטרת ישראל
 תקופת הפעילות:  1940 – 23 בספטמבר 1972 (כ־32 שנים)
 דרגה:    רב ניצב
 תפקידים בשירות
 ראש אגף ארגון במטה הארצי  מפקד מחוז צפון  מפכ"ל
 הנצחה
 בית הספר הארצי להדרכה של משטרת ישראל
 
אהרן סלע (1918 – 23 בספטמבר 1972) היה המפכ"ל הרביעי של משטרת ישראל, מ-1 באוגוסט 1972 ועד שנפטר מהתקף לב פחות מחודשיים לאחר מכן, ב-23 בספטמבר.
חייו

סלע נולד בתל אביב למשפחת רוטברג שעלתה בעלייה השלישית. גדל והתחנך בשכונת בורוכוב בגבעתיים. מגיל צעיר היה פעיל במסגרת ההגנה כקשר של מפקד הגוש. בגיל 16 מונה למפקד גדוד הנוער בגוש דן. ב-1936 הצטרף למנגנון הקבע של הארגון. היה ממייסדי הש"י (שירות המודיעין של ההגנה), פיקד על הש"י בגליל העליון ועל הש"י בחיפה. בין פעולותיו היו ארגון הבריחה ההמונית ממחנה המעפילים עתלית וארגון מבצעי עלייה ב'. ב-1946 מונה לשלישו של ד"ר משה סנה, ראש המפקדה הארצית של "ההגנה". במלחמת העצמאות נשלח לחוץ לארץ, שם היה פעיל בגיוס מתנדבים למח"ל.
חייו > במשטרת ישראל

לאחר קום מדינת ישראל עזר ליחזקאל סהר בהקמת משטרת ישראל, היה פעיל בקליטת עלייה וגם שירת בחיל הים זמן קצר. בינואר 1949 התגייס למשטרה ושירת במשטרת טבריה, כמפקח מחוז טבריה. ביוני 1951 עבר לפקד על מחוז חיפה במשטרה.
ב-25 באוקטובר 1952 התפתח עימות בין תושבי מעברת עמק חפר לשומר על פרדסי הסביבה. שוטרים שהגיעו למקום גורשו על ידי תושבי המעברה. בעקבות זאת פשט סלע על המעברה למחרת לפנות בוקר עם כוח של 200 שוטרים ועצר מעל 100 מתושבי המעברה. בעקבות תלונות של תושבי המעברה על חד צדדיות של המשטרה והפעלת כוח מוגזם שלח ראש הממשלה דוד בן-גוריון את ישראל ישעיהו ונחמיה ארגוב כוועדת בדיקה לבחון את האירועים. ישעיהו טען שהמשטרה שגתה בפשיטה על המעברה וגם ראש מועצת עמק חפר האשים את המשטרה בפשיטה מיותרת במקום לפנות למועצה ולמנהל המעברה. סלע הגיב בהכחשת הטענות לאלימות שוטרים ובהאשמת ישעיהו בחד צדדיות, והסכים להודות רק בכך שטעה כשלא הזמין את העיתונות להיות נוכחת בפשיטה על המעברה.
בסוף 1953 פרש משורות המשטרה, לטענתו בגלל שלא יכל לפרנס את משפחתו מהמשכורת הזעומה שקיבל, ומונה למנהל חברת לפידות לחיפושי נפט של סולל בונה. לאחר כחודשיים, בפברואר 1954, חזר לשירות. על פי פרסום אחד הוא נקרא לארגן את הקמת מחוז המרכז של המשטרה ועל פי פרסום אחר הוא מונה למפקד מחוז הצפון. החל מאפריל 1954 הוא היה מפקד מחוז טבריה שנקרא מחוז הצפון. בתפקידו זה הוא פיקד על דיכוי מרד האסירים בכלא שטה. בעקבות סגירת מחוז הצפון, הוצע לסלע להיות סגן מפקד המחוז המאוחד, אך הוא סירב. בהמשך הוצע לו לכהן כעוזר למפכ"ל לענייני כח אדם ובאוקטובר 1958 מונה סלע לראש אגף הארגון שכלל את אגף השיטור ואת אגף כח אדם. בתחילת 1963 מונה סלע לכהן במקביל גם כראש אגף חקירות. בין השנים 1960-1962 היה אחראי גם על יחידת "אייר", אשר שמרה על העציר החשוב ביותר במדינת ישראל באותן השנים: אדולף אייכמן. ביוני 1963 מונה פעם נוספת למפקד מחוז הצפון. בתפקידו זה היה אחראי על אבטחת ביקור האפיפיור בישראל. כן שימש סלע לעיתים כבורר בהשכנת שלום בין משפחות בכפרי המיעוטים.
חייו > מפכ"ל משטרת ישראל

ב-16 ביולי 1972 אושר בממשלה מינויו למפכ"ל משטרת ישראל החל מ-1 באוגוסט 1972. פחות מחודשיים לאחר מכן נפטר מהתקף לב בט"ו בתשרי תשל"ג ונטמן בבית הקברות הצבאי קריית שאול.
חייו > הנצחה

על שמו של סלע הוקם מועדון במטה מחוז צפון של המשטרה.
בית הספר הארצי להדרכה של משטרת ישראל הממוקם בקריית אתא, נקרא על שמו. בשנת 2015, עם סגירת בית הספר, נקרא על שמו של סלע מתחם ההדרכה במכללה הלאומית לשוטרים בבית שמש.
משפחתו

בנו אל"ם חיים סלע נהרג במלחמת לבנון הראשונה לצד אלוף יקותיאל אדם. עם שמונת נכדיו החיים כיום נמנים הסופר רון לשם וחוקר הסרטן אורי בן-דוד.
הערות שוליים

↑  יוסף וקסמן, "אני מצפה משוטרים שיהיו משרתי־ציבור 24 שעות ביממה", מעריב, 16 ביולי 1972
1 2 3  משה ויניצקי, נחמיאס: התפטרות - בגלל הגיל, מעריב, 19 ביוני 1963
↑  תוקם משטרת מחוז בטבריה, הארץ, 17 במאי 1949
נפתחה תחנת המשטרה במטולה, הַבֹּקֶר, 20 ביוני 1949
↑  בחברה ובמשפחה, הַבֹּקֶר, 26 ביוני 1951
↑  נעצרו 105 תושבי מעברה, מעריב, 25 באוקטובר 1952
↑  תושבי מעברת עמק־חפר מאשימים, דבר, 3 בנובמבר 1952
↑  הצד הציבורי בפרשת המעברה של עמק חפר, דבר, 7 בנובמבר 1952
↑  מועצת חפר מגנה התנגדות תושבי המעבדה והתנהגות המשטר, על המשמר, 20 בנובמבר 1952
↑  המשטרה מודה בשגיאתה באי־קיום קשרים הדוקים עם העתונות, הַבֹּקֶר, 4 בנובמבר 1952
↑  התפטר מפקד משטרה, זמנים, 25 בנובמבר 1953
מי ומי, על המשמר, 25 בנובמבר 1953
סלע תחת סלע - זוהר תחת סלע, חרות, 7 בדצמבר 1953
↑  אהרון סלע חזר למשטרה, על המשמר, 11 בפברואר 1954
↑  המשטרה מקימה מחוז חדש, מעריב, 22 בפברואר 1954
↑  המפקח סלע ימונה מפקד מחוז טבריה, זמנים, 15 בפברואר 1954
↑  הומתק דין 2 סמלי משטרה, מעריב, 14 באפריל 1954
↑  אורי דן, מאות שוטרים ומטוסים פתחו במצוד על 64 האסירים המזויינים שנמלטו, מעריב, 1 באוגוסט 1958
↑  ימוזגו מחוזות במשטרת ישראל, דבר, 21 באוגוסט 1958
↑  אורי דן, הנוף החדש של משטרת ישראל, מעריב, 25 באוגוסט 1958
↑  ב־12 באוקטובר יופעלו השינויים במבנה המשטרה, דבר, 27 באוגוסט 1958
↑  ניצב סלע פרש יעבוד באדרת, הארץ, 11 בינואר 1963
↑  נצרת מכינה קבלת־הפנים, הארץ, 15 בדצמבר 1963
↑  סולחה נערכה בכפר קנה, על המשמר, 9 בפברואר 1967
מפקד המשטרה החזיר את הבנות שנחטפו, על המשמר, 20 בנובמבר 1968
התנגשויות בעקבות הרצח הכפול בערב זבידאת, למרחב, 23 ביוני 1969
יואל דר, ניצב א.סלע - בראש ועדת סולחה באבו סנאן, דבר, 27 ביולי 1970
↑  ניצב אהרון סלע יתמנה באוגוסט לכהונת המפכ"ל, דבר, 13 ביולי 1972
↑  מת מפכ״ל המשטרה אהרן סלע, על המשמר, 24 בספטמבר 1972
↑  נחנך מועדון ע״ש ניצב אהרון סלע, על המשמר, 25 באוקטובר 1974
TheOdd1sOut

רוברט ג'יימס רליסון (באנגלית: Robert James Rallison), הידוע בכינויו TheOdd1sOut (סלנג אמריקאי שפירושו יוצא הדופן), הוא יוטיובר, אנימטור, קומיקסאי וסופר אמריקאי. עיקר עיסוקו ביצירת אנימציות מסוגת זמן סיפור לערוץ היוטיוב שלו.
חיים אישיים

רליסון נולד בצ'נדלר, אריזונה ב-14 במאי 1996 למשפחה נוצרית מורמונית. הוא אחד מחמשת ילדיה של הסופרת ג'נט ראליסון. רליסון למד בבית הספר התיכון פרי בגילברט, אריזונה. לדברי רליסון, הוא מעולם לא רכש הכשרה מקצועית בציור ואנימציה, אבל תמיד רצה להיות קריקטוריסט כילד.
בשנת 2018, רליסון עבר לגלנדייל, קליפורניה, מוקד עיקרי של יוטיוברים.
קריירה > ובקומיקס

עבודותיו המאוירות הראשונות של רליסון היו ובקומיקס, תחת שם העט TheOdd1sOut. רליסון העלה את רצועת הקומיקס הראשונה שלו לטאמבלר ביוני 2012, כשהיה בן 16. אחרי שהעלה כ-100 רצועות קומיקס הוא צבר 100 עוקבים, ולקח לו כשנה לעצב את הסגנון האמנותי שלו. מאוחר יותר העלה רליסון גם את רצועות הקומיקס ל-iFunny. בספטמבר 2016 הוא צבר כ-400 רצועות קומיקס. רליסון תיאר את הדמויות בקומיקס שלו כ"אנשי מרשמלו" בגלל "המראה הלבן והעגלגל שלהם". הקומיקסים של רליסון נטו להתמקד בנושאים קלילים, כמו משחקי מילים או לעג לקלישאות חברתיות.